**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Javaslat**

az alpolgármester megválasztására

Martfű Város Önkormányzata Képviselő-testületének

2014. október 30-i ülésére

Előkészítette: Szász Éva jegyző

Véleményező: ---

Döntéshozatal: minősített többség

Tárgyalás módja: nyilvános ülés

Tisztelt Képviselő-testület!

Magyarország helyi önkormányzatairól szóló 2011. évi CLXXXIX. törvény 74. § (1) bekezdése értelmében a Képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert választ, több alpolgármestert választhat.

A Képviselő-testület legalább egy polgármestert saját tagjai közül választ meg. Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg.

Az alpolgármester a polgármester irányításával látja el feladatait.

A képviselők közül Gonda Istvánné alpolgármesterré történő megválasztására teszek javaslatot.

Javasolom továbbá, hogy az alpolgármester társadalmi megbízatásban lássa el feladatait.

Gonda Istvánné több önkormányzati ciklusban dolgozott a város közelében önkormányzati képviselőként, bizottsági elnökeként, alpolgármesterként. Emellett aktív résztvevője a város kulturális, közművelődési életének. Ezen időszak alatt az önkormányzati munka valamennyi területén magas színvonalú ismereteket szerzett, élvezi a lakosság, a civil szervezetek, a vállalkozások, az intézmények dolgozóinak bizalmát.

Tekintettel arra, hogy az alpolgármestert titkos szavazással választja meg a Képviselő-testület, a szavazatszámláló bizottság tagjaira az alábbiak szerint teszek javaslatot.

Dr. Urbán-Szabó Béla elnök

Rágyanszky István tag

Horváth Endréné tag

Kérem a Tisztelt Képviselő-testületet, hogy a Szavazatszámláló Bizottság tagjait a fentiek szerint válassza meg.

Határozati javaslat:

……../2014.( ….) Ö. határozat

Az alpolgármester megválasztását lebonyolító Szavazatszámláló Bizottság megválasztásáról.

Martfű Város Önkormányzatának Képviselő-testülete megtárgyalta az alpolgármester megválasztását lebonyolító Szavazatszámláló Bizottság tagjaira tett javaslatot, mely alapján a bizottság

elnökének Dr. Urbán-Szabó Béla

tagjainak Rágyanszky István

 Horváth Endréné

képviselőket választotta meg.

Erről értesülnek:

1. JNSZ Megyei Kormányhivatal Szolnok
2. Valamennyi képviselő helyben
3. Irattár

Martfű, 2014. október 22.

Dr. Papp Antal

polgármester